Sir Lewis Carl Davidson Hamilton, (Stevenage, Hertfordshire, 1985. január 7. –) Grenadai származású brit autóversenyző, hétszeres Formula–1-es világbajnok. A Mercedes pilótája. Miután számos gokart-bajnokságot megnyert, Hamilton tizenkét éves korában szerződést kötött a McLaren-Mercedesszel, hogy később a csapatnál fog autózni. Pályafutása során a brit Formula Renault-ban is versenyzett, ahol 2000-ben európai gokartbajnok lett. 2007-ben, a Formula–1-ben eltöltött első évében remekül teljesített, és a világbajnokság második helyét szerezte meg, mindössze egy ponttal lemaradva Kimi Räikkönen mögött. 2008-ban megszerezte pályafutása első világbajnoki címét, majd 2014-ben, 2015-ben, 2017-ben, 2018-ban, 2019-ben és 2020-ban is világbajnok tudott lenni. Ő tartja a legtöbb pole-pozíció rekordját, és a futamgyőzelmek tekintetében is a legeredményesebb a Formula–1-ben. A 2020-as török nagydíjon megszerezte 7. világbajnoki címét, és ezzel beérte Michael Schumacher rekordját. a Brit Birodalom Rendjének kitüntetettje (MBE). 2021. július 18-án kimutatta foga fehérjét miután az első körben egy felelőtlen manőverrel a riválisát (Max Verstappen-t) falba küldte. Verstappen 51G erejű becsapódást szenvedett, de szerencsére nem lett komolyabb sérülése. Egy nevetséges büntetés után a versenyt megnyerte, és boldogan ünnepelt, miközben Max továbbra is a kórházban volt.